
J e g y z ő k ö n y v

Készült a Bácsalmás Város Önkormányzata Képviselő-testületének 2014. szeptember 11-én, 14.00 órai kezdettel, Bácsalmáson, a városháza I. emeleti polgármesteri tárgyalójában megtartott rendkívüli ülésén. 

Jelen vannak:

Németh Balázs polgármester, Tóth Árpád alpolgármester, Bailo Amadou, dr. Bakó Mária Lujza, Krizsán Mihály és Turcsányi Csaba képviselők (6);

Patocskai Ibolya jegyző, Hortyiné Lapostyán Katalin mb. pénzügyi, beruházási és üzemeltetési osztályvezető és Horváth Erika pályázati referens (3);

Jegyzőkönyvvezető: Deák Szabina testületi ügyintéző;

Az ülésről távolmaradt:
Farkas Zoltán, Nagy Gábor és dr. Tanács Róbert képviselő (3).

Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 6 fő jelen van (67%). Jegyzőkönyv-hitelesítőknek Krizsán Mihály és Turcsányi Csaba képviselőket javasolja kijelölni, majd a javaslatának az elfogadását szavazásra bocsátja. 

A képviselő-testület egyhangúlag (6 igen szavazattal) az alábbi határozatot hozza:

232/2014. (IX. 11.) Bácsalmás v. öh.

Jegyzőkönyv-hitelesítők

kijelölése 
Határozat
Bácsalmás Város Önkormányzatának Képviselő-testülete Krizsán Mihály és Turcsányi Csaba képviselőket jelöli ki jegyzőkönyv-hitelesítőknek.

Németh Balázs polgármester a meghívóban jelzett napirendet javasolja kiegészíteni a 8. sz. napirendi ponttal, mely a BÖKK Nkft. ebrendészettel kapcsolatos beadványa, majd a javaslatának az elfogadását – más indítvány nem lévén – szavazásra bocsátja.
A képviselő-testület egyhangúlag (6 igen szavazattal) az alábbi határozatot hozza:
233/2014. (IX. 11.) Bácsalmás v. öh.

Napirend megállapítása 
Határozat
I.
Bácsalmás Város Önkormányzatának Képviselő-testülete a 2014. szeptember 11-i rendkívüli ülésén a következő napirendi pontokat tárgyalja meg:

1. Bácsalmás város működőképességének megőrzését szolgáló kiegészítő támogatás igénylése (1. sz. előterjesztés)
2. Kérelem a 486/2010 (XI. 30.) Bácsalmás v. öh. határozatban előírt visszafizetési kötelezettség törlése iránt (2. sz. előterjesztés)
3. A 44/2014. (IX. 5.) BM rendelet alapján az „Itthon vagy – Magyarország, szeretlek” programsorozat támogatására irányuló pályázaton való részvétel (3. sz. előterjesztés)
4. KEOP-2014-4.10.0/F jelű, „Önkormányzatok és intézményeik épületenergetikai fejlesztése megújuló energiaforrás hasznosításával kombinálva a konvergencia régiókban” c. pályázat nyilvánosságbiztosítás szolgáltatás beszerzéséről szóló határozat visszavonása és új beszerzés elindítása (4. sz. előterjesztés)
5. KEOP-2014-4.10.0/F jelű, „Önkormányzatok és intézményeik épületenergetikai fejlesztése megújuló energiaforrás hasznosításával kombinálva a konvergencia régiókban” c. pályázat műszaki ellenőrzés szolgáltatás beszerzéséről szóló határozat visszavonása és új beszerzés elindítása (5. sz. előterjesztés)
6. KEOP-2014-4.10.0/F jelű, „Önkormányzatok és intézményeik épületenergetikai fejlesztése megújuló energiaforrás hasznosításával kombinálva a konvergencia régiókban” c. pályázat projektmenedzsment tevékenységének ellátásáról és záró auditori nyilatkozat elkészítéséről szóló határozat visszavonása és új beszerzés elindítása (6. sz. előterjesztés)
7. KEOP-2014-4.10.0/F jelű, „Önkormányzatok és intézményeik épületenergetikai fejlesztése megújuló energiaforrás hasznosításával kombinálva a konvergencia régiókban” c. benyújtandó pályázat keretében építési-kivitelezési munkák közbeszerzési eljárásának indítása (7. sz. előterjesztés) 

8. BÖKK beadványa ebrendészettel kapcsolatban

II.
Jelen határozat normatív határozat.

A határozatról értesül:

- kivonattal:
1. Németh Balázs polgármester



2. Patocskai Ibolya jegyző, általa az osztályvezetők

1. napirendi pont
Bácsalmás város működőképességének megőrzését szolgáló kiegészítő támogatás igénylése 

(Az 1. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, majd – kérdés, észrevétel nem lévén – az előterjesztésben szereplő határozati javaslat elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

234/2014. (IX. 11.) Bácsalmás v. öh.

Bácsalmás Város működőképesség megőrzését szolgáló 

kiegészítő támogatás igénylése
Határozat
1.
Bácsalmás Város Önkormányzatának Képviselő-testülete úgy dönt, hogy Magyarország 2014. évi központi költségvetésről szóló 2013. évi CCXXX törvény 4. számú mellékletében elkülönített önkormányzati fedezeti tartalékból a 7/2014. (I. 31.) BM rendelet alapján az önkormányzat működő képesség megőrzését szolgáló támogatásra igényt nyújt be. 

Határidő: azonnal

Felelős: Németh Balázs polgármester

Operatív felelős: Hortyiné Lapostyán Katalin mb. PBÜ osztályvezető

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Hortyiné Lapostyán Katalin mb. pü-i, beruh., és üzemelt. ov.

2. napirendi pont

Kérelem a 486/2010 (XI. 30.) Bácsalmás v. öh. határozatban előírt visszafizetési kötelezettség törlése iránt 

(A 2. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, majd – kérdés, észrevétel nem lévén – az előterjesztésben szereplő határozati javaslat elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

235/2014. (IX. 11.) Bácsalmás v. öh.

486/2010.(XI.30.) Bácsalmás v. öh határozatának 

módosítási kérelme
Határozat
1. Bácsalmás Város Önkormányzatának Képviselő-testülete úgy dönt, hogy a 486/2010.(XI. 30.) Bácsalmás v. öh számú határozatban a Felső-Bácska Nonprofit Kft. részére előírt 413 130,- Ft tagi kölcsön visszafizetéstől eltekint.

Határidő: azonnal

Felelős: Németh Balázs polgármester

Operatív felelős: Hortyiné Lapostyán Katalin mb. PBÜ osztályvezető

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Hortyiné Lapostyán Katalin mb. pü-i, beruh., és üzemelt. ov.



4. Felső-Bácska Vidékfejlesztési Egyesület 

(6430 Bácsalmás, Hősök tere 3.)

3. napirendi pont
A 44/2014. (IX. 5.) BM rendelet alapján az „Itthon vagy – Magyarország, szeretlek” programsorozat támogatására irányuló pályázaton való részvétel 

(A 3. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, majd – kérdés, észrevétel nem lévén – az előterjesztésben szereplő határozati javaslat elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

236/2014. (IX. 11.) Bácsalmás v. öh.

44/2014. (IX.5.) BM rendelet alapján „Itthon vagy – 

Magyarország, szeretlek” programsorozatban való 

részvétel 
Határozat
1.
Bácsalmás Város Önkormányzatának Képviselő-testülete (a továbbiakban: képviselő-testület) úgy határoz, hogy az „Itthon vagy – Magyarország, szeretlek” programsorozatban való részvételt az alábbiak szerint támogatja:

· a pályázathoz önrész biztosítása nem szükséges, azonban a pályázati forrás megérkezéséig a teljes pályázati összeg, 520.000 Ft előfinanszírozása szükséges.

2.
 A Képviselő-testület felhatalmazza a Polgármestert, hogy a szükséges szerződéseket a közreműködőkkel megkösse.

Határidő: azonnal

Felelős: Németh Balázs polgármester

Operatív felelős: Horváth Erika pályázati referens

A határozatról értesül: 

- kivonattal: 
1. Németh Balázs polgármester




2. Patocskai Ibolya jegyző




3. Horváth Erika pályázati referens




4. Hortyiné Lapostyán Katalin mb. PBÜ osztályvezető 


5. Prikidánovics Antal oktatási, fejlesztési és gazdálkodási 

ügyintéző

4. napirendi pont

KEOP-2014-4.10.0/F jelű, „Önkormányzatok és intézményeik épületenergetikai fejlesztése megújuló energiaforrás hasznosításával kombinálva a konvergencia régiókban” c. pályázat keretében nyilvánosságbiztosítási szolgáltatás beszerzése 

(A 4. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, majd – kérdés, észrevétel nem lévén – az előterjesztésben szereplő határozati javaslat elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

237/2014. (IX. 11.) Bácsalmás v. öh.

KEOP-2014-4.10.0/F jelű „Önkormányzatok és 

intézményeik épületenergetikai fejlesztése 

megújuló energiaforrás hasznosításával kombinálva 

a konvergencia régiókban” c. pályázat 

nyilvánosságbiztosítás-szolgáltatás beszerzéséről 

szóló határozat visszavonása és új beszerzés elindítása
Határozat
I.
Bácsalmás Város Önkormányzatának Képviselő-testülete (a továbbiakban: Képviselő testület) a 200/2014. (VII. 23.) Bácsalmás v.öh. számú határozatát visszavonja.

II.
A Képviselő-testület a KEOP-2014-4.10.0/F jelű, „Önkormányzatok és intézményeik épületenergetikai fejlesztése megújuló energiaforrás hasznosításával kombinálva a konvergencia régiókban” című pályázati konstrukcióra benyújtandó pályázat keretében a nyilvánosság-biztosítási tevékenység ellátására az alábbi szolgáltatóktól kér be ajánlatot:

1. 
Bácskapu Kistérségi Terület-és Vidékfejlesztési NKft.


6430 Bácsalmás, Rákóczi u.19.

2. 
Kun-Pacsér Bt.


6435 Kunbaja, Arany J.u.14.

3. 
AlmásFlóra Szociális Szövetkezet


6430 Bácsalmás, Gr. Széchenyi u.75

III.
A Képviselő-testület felhatalmazza Németh Balázs polgármestert a szükséges intézkedések megtételére.

Határidő: azonnal

Felelős: Németh Balázs polgármester

Operatív felelős: Horváth Erika pályázati referens

A határozatról értesül:

- kivonattal: 1. Németh Balázs polgármester




2. Patocskai Ibolya jegyző




3. Horváth Erika pályázati referens




4. Hortyiné Lapostyán Katalin mb. PBÜ osztályvezető




5. Kerényi Tamás beruházási ügyintéző

5. napirendi pont

KEOP-2014-4.10.0/F jelű, „Önkormányzatok és intézményeik épületenergetikai fejlesztése megújuló energiaforrás hasznosításával kombinálva a konvergencia régiókban” c. pályázat keretében műszaki ellenőrzési szolgáltatás beszerzése 

(A 5. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, majd – kérdés, észrevétel nem lévén – az előterjesztésben szereplő határozati javaslat elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

238/2014. (IX. 11.) Bácsalmás v. öh.

KEOP-2014-4.10.0/F jelű „Önkormányzatok és 

intézményeik épületenergetikai fejlesztése megújuló 

energiaforrás hasznosításával kombinálva a konvergencia 

régiókban” c. pályázat műszaki ellenőrzés 

szolgáltatásának beszerzéséről szóló határozat 

visszavonása és új beszerzés elindítása
Határozat
I. Bácsalmás Város Önkormányzatának Képviselő-testülete (a továbbiakban: Képviselő testület) a 201/2014. (VII. 23.) Bácsalmás v. öh. számú határozatát visszavonja.

II. A Képviselő-testület a KEOP-2014-4.10.0/F jelű, „Önkormányzatok és intézményeik épületenergetikai fejlesztése megújuló energiaforrás hasznosításával kombinálva a konvergencia régiókban” című pályázati konstrukcióra benyújtandó pályázat keretében a műszaki ellenőrzés tevékenység ellátására az alábbi szolgáltatóktól kér be ajánlatot:

1.
Rókus Mária


6800 Hódmezővásárhely, Mikszáth K. u. 2/H.

2.
Ramonád Mérnöki Iroda


6456 Madaras, Nagy L. u. 16.

3.
Klingler Mérnöki Iroda


6430 Bácsalmás, Mausz R. u. 6.

III.
A Képviselő-testület felhatalmazza Németh Balázs polgármestert a szükséges intézkedések megtételére.

Határidő: azonnal

Felelős: Németh Balázs polgármester

Operatív felelős: Horváth Erika pályázati referens

A határozatról értesül:

- kivonattal: 1. Németh Balázs polgármester




2. Patocskai Ibolya jegyző




3. Horváth Erika pályázati referens




4. Hortyiné Lapostyán Katalin mb. PBÜ osztályvezető




5. Kerényi Tamás beruházási ügyintéző

6. napirendi pont

KEOP-2014-4.10.0/F jelű, „Önkormányzatok és intézményeik épületenergetikai fejlesztése megújuló energiaforrás hasznosításával kombinálva a konvergencia régiókban” c. pályázat keretében projektmenedzsment tevékenység ellátására és záró auditori nyilatkozat elkészítésére szolgáltatás beszerzése 

(A 6. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, majd – kérdés, észrevétel nem lévén – az előterjesztésben szereplő határozati javaslat elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

239/2014. (IX. 11.) Bácsalmás v. öh.

KEOP-2014-4.10.0/F jelű „Önkormányzatok és intézményeik 

épületenergetikai fejlesztése megújuló energiaforrás 

hasznosításával kombinálva a konvergencia régiókban” 

c. pályázat projektmenedzsment tevékenységének 

ellátásáról és záró auditori nyilatkozat elkészítéséről 

szóló határozat visszavonása és új beszerzés elindítása
Határozat
I.
Bácsalmás Város Önkormányzatának Képviselő-testülete (a továbbiakban: Képviselő testület) a 202/2014. (VII. 23.) Bácsalmás v.öh. számú határozatát visszavonja.

II.
A Képviselő-testület a KEOP-2014-4.10.0/F jelű, „Önkormányzatok és intézményeik épületenergetikai fejlesztése megújuló energiaforrás hasznosításával kombinálva a konvergencia régiókban” című pályázati konstrukcióra benyújtandó pályázat keretében a projektmenedzsment tevékenység ellátására és záró auditori nyilatkozat elkészítésére az alábbi szolgáltatóktól kér be ajánlatot:

1. 
B&W Tender Plus Kft.


Cím: 1092 Budapest, Erkel u. 

2. 
Laguna-T Kft.

4200 Hajdúszoboszló, Kígyó u.9.

3.
Prim-Tender Kft.


5100 Jászberény, Jákóhalmi út 24/A

III.
A Képviselő-testület felhatalmazza Németh Balázs polgármestert a szükséges intézkedések megtételére.

Határidő: azonnal

Felelős: Németh Balázs polgármester

Operatív felelős: Horváth Erika pályázati referens

A határozatról értesül:

- kivonattal:
1. Németh Balázs polgármester




2. Patocskai Ibolya jegyző




3. Horváth Erika pályázati referens




4. Hortyiné Lapostyán Katalin mb. PBÜ osztályvezető




5. Kerényi Tamás beruházási ügyintéző

7. napirendi pont

KEOP-2014-4.10.0/F jelű, „Önkormányzatok és intézményeik épületenergetikai fejlesztése megújuló energiaforrás hasznosításával kombinálva a konvergencia régiókban” c. pályázat keretében 

(A 7. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, hozzáteszi, hogy az előző ajánlattételi eljárást már gyakorlatilag eredménytelenné nyilvánították, javasolja újra elindítani, a Liptai Kft. a Beton Kft. és a Bácsalmási Önkormányzati Közszolgáltatási Közhasznú Nkft. ajánlattevők bevonásával. 
Németh Balázs polgármester – kérdés, észrevétel nem lévén – az előterjesztésben szereplő határozati javaslat elfogadását szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:

240/2014. (IX. 11.) Bácsalmás v. öh.

KEOP-2014-4.10.0/F jelű, „Önkormányzatok és intézményeik 

épületenergetikai fejlesztése megújuló energiaforrás 

hasznosításával kombinálva a konvergencia régiókban” 

című pályázati konstrukcióra vonatkozóan benyújtandó 

pályázat keretében építési-kivitelezési munkák 

elvégzésének tárgyában közbeszerzési eljárás indítása
Határozat
I.
Bácsalmás Város Önkormányzatának Képviselő-testülete (a továbbiakban: Képviselő-testület) az előterjesztés mellékletét képező ajánlattételi dokumentációt elfogadja és a Kbt. 122. § (7) bekezdés a) pontja szerinti hirdetmény közzététele nélküli tárgyalásos közbeszerzési eljárást indít  a KEOP-2014-4.10.0/F kódjelű, „Önkormányzatok és intézményeik épületenergetikai fejlesztése megújuló energiaforrás hasznosításával kombinálva a konvergencia régióban” című pályázati konstrukcióra vonatkozóan benyújtásra kerülő pályázat keretében építési-kivitelezési munkák elvégzése tárgyában az alábbi ajánlattevők bevonásával 

1.
Liptai kft


6500 Baja, Szüretelő u.16.

2.
Beton kft


6500 Baja, Dózsa György u. 97.

3.
Bácsalmási Önkormányzati Közszolgáltatási Közhasznú Nkft.


6430 Bácsalmás, Bezdán u.10.

II.
A Képviselő-testület felkéri Németh Balázs polgármestert a szükséges intézkedések megtételére.
Határidő: azonnal

Felelős: Németh Balázs polgármester

Operatív felelős: Horváth Erika pályázati referens

A határozatról értesül:

- kivonattal:
1. Németh Balázs polgármester




2. Patocskai Ibolya jegyző




3. Horváth Erika pályázati referens




4. Hortyiné Lapostyán Katalin mb. PBÜ osztályvezető




5. Kerényi Tamás beruházási ügyintéző

- levélben:
1. B&W Tender Plus Kft.-t (1092 Budapest, Erkel u. 14/A. 1/7.)

8. napirendi pont

BÖKK beadványa ebrendészettel kapcsolatban

(A BÖKK Nkft. ebrendészettel kapcsolatos beadványa a jegyzőkönyv melléklete.)
Dr. Bakó Mária Lujza képviselő ismerteti a BÖKK Nkft. ebrendészeti teleppel kapcsolatos beadványában foglaltakat és hozzáteszi, hogy Dr. Barcsák Endre illetékes állatorvos készített egy feljegyzést, amely arról szól, hogy nem szabályosan működik és nem készült el időben az ebrendészeti telep. Elmondja továbbá, hogy ha szüneteltetik a telepet, akkor kisebb büntetésre számíthatnak, mint akkor, ha egy esetleges ellenőrzés kapcsán megállapításra kerül, hogy teljesen szabálytalanul működnek és semmi nem felel meg az előírásoknak.
Bailo Amadou képviselő kijelenti, hogy nem kapta meg időben az anyagokat, nem tudta elolvasni, így nem tudja pontosan, hogy miről szavaz, szeretné időben megkapni az előterjesztéseket.
Dr. Bakó Mária Lujza képviselő elmondja, hogy akkor olvassa el most, mert ez az anyag pótlólag lett beadva.

Bailo Amadou képviselő elmondja, hogy mivel egy kötelező feladatról van szó, előbb-utóbb úgyis fel kell újítani a telepet, valamint az is nagyon fontos, hogy szabályos legyen a működése. Kijelenti, hogy a működés szüneteltetésével nem ért egyet, valamint visszatér arra, hogy a képviselő-testületi anyagokat szeretné időben megkapni, és elmondja, hogy egy pályázat elbíráló bizottságra lenne szükség.
Németh Balázs polgármester kijelenti, hogy Bailo Amadou képviselőnek igaza van, ő maga szerette volna, ha nagyon sok döntés megmaradna testületi hatáskörben, rengeteg döntés van, csak ő nem szerette volna egy szinttel lejjebb vinni, lehet, hogy sok dolgot le kellene vinni polgármesteri hatáskörbe. Hozzáteszi, hogy az pedig egy másik dolog, hogy felvették az ebrendészeti teleppel kapcsolatos kérdést a napirendre, megbeszélik, de ha nincs elég információjuk, szavazhatnak úgy is, hogy további információ birtokában újra tárgyalják az ügyet. Jelen előterjesztés kapcsán párhuzamosan két dologról is beszélnek, kóbor állat befogásról és állati hulladék ártalmatlanításával kapcsolatos feladatokról. 
Dr. Bakó Mária Lujza képviselő elmondja, hogy a kóbor állatbefogás és az állati hulladék ártalmatlanítása is az ebrendészeti telepen működő szolgáltatáshoz tartozik, de az ebrendészeti telep nem épült meg a mai napig, holott augusztusig vállalása volt az Önkormányzatnak, hogy ezt megépíti. Hozzáteszi, hogy mindannyian a család miatt, - akik nem akarnak kiköltözni a területről - nem tudják elkezdeni a telep építését.

Dr. Bakó Mária Lujza képviselő megkérdezi, hogy addig miért nem szüneteltethetik a működést, amíg el nem készül el az ebrendészeti telep.

Tóth Árpád alpolgármester elmondja, hogy a probléma abból adódik, hogy van egy család, aki nem hajlandó kiköltözni abból a lakásból, mely a gyepmesteri telepen van, véleménye szerint ezt úgy lehetne megoldani, hogy ki kell lakoltatni őket, hiszen közcélú feladat megvalósítását akadályozzák. Volt egy egyezség, mely szerint az önkormányzat vásárolna számukra egy tanyát, oda kimennének, csak húzzák az időt, nekik egy az állapot így jó, csak az Önkormányzatnak nem jó. Elmondja, hogy személy szerint akár a kényszer kilakoltatás híve. 
Bailo Amadou képviselő kijelenti, hogy a hozzá állással van probléma, hogy nem a szabályoknak megfelelően működtetik, eleve elvállalták, hogy augusztusra megépítik a telepet.
Németh Balázs polgármester kijelenti, hogy most ő sem érzi magát olyan helyzetben, hogy megszavazzon valamilyen komoly dolgot, hogy esetleg nem végeznek egy bizonyos feladatot, amit úgy érez, hogy kötelező feladata az Önkormányzatnak. Javasolja, hogy egy tanyát ajánljanak fel, ha nem fogadják el, akkor lehet más eszközökkel élni.
Dr. Bakó Mária Lujza képviselő megkérdezi, hogy az hogy lehet, hogy Mélykút nem látja el ezt a kötelező feladatot, ők hogyan tudják akkor ezt megoldani?

Németh Balázs polgármester nem tudja, de nem szüneteltethetik a szolgáltatást.
Dr. Bakó Mária Lujza képviselő elmondja, hogy addig, amíg a telepet nem tudják megépíteni, addig szüneteltessék a szolgáltatást.
Hortyiné Lapostyán Katalin mb. osztályvezető elmondja, hogy az lenne a megoldás, hogy fel kell ajánlani nekik egy önkormányzati tulajdonú ingatlant és abban az esetben, ha azt nem fogadják el, akkor ki kell őket lakoltatni az egyik üres önkormányzati tulajdonú lakásba.
Bailo Amadou képviselő javasolja, hogy folyamatosan keressék a tanyát a család számára, hogy minél hamarabb elköltözhessenek a telep területéről.

Patocskai Ibolya jegyző kijelenti, hogy a tanyát folyamatosan keresik a család számára.

Németh Balázs polgármester határozati javaslatként ismerteti az alábbi határozatban foglaltakat, majd – további kérdés, észrevétel nem lévén – az elfogadását szavazásra bocsátja.

A képviselő-testület (5 igen és 1 ellenszavazat mellett) az alábbi határozatot hozza:

241/2014. (IX. 11.) Bácsalmás v. öh.

Gyepmesteri telep felújítása
Határozat
1.
Bácsalmás Város Önkormányzatának Képviselő-testülete úgy dönt, hogy szorgalmazza a gyepmesteri telep felújítási munkálatainak minél hamarabbi elkezdését. 

Határidő: azonnal

Felelős: Németh Balázs polgármester

Operatív felelős: Vérné Soltész Ilona városüzemeltetési ügyintéző

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Hortyiné Lapostyán Katalin mb. pü-i, beruh., és üzemelt. ov.



4. Vérné Soltész Ilona városüzemeltetési ügyintéző



5. BÖKK Nkft.

Németh Balázs polgármester – több napirendi pont nem lévén – a részvételt megköszönve az ülést 14 óra 45 perckor berekeszti.
K. m. f.


Németh Balázs
Patocskai Ibolya


polgármester
jegyző


Krizsán Mihály
Turcsányi Csaba

képviselők, jegyzőkönyv-hitelesítők
